《谒昌黎先生祠兼呈王潮州》
明代·林鸿

穷冬到南海，驱马韩山湾。繁霜野水落，鳄溪清且寒。

伊昔潜修野，白日飞风湍。壮哉昌黎翁，洪流静而安。

伊余谒遗庙，兼以穷遐观。地古白云灭，潮来沧海宽。

夫子继芳躅，而能障波澜。丈夫遇知己，迟暮弹吾冠。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。